אינדיאנה ג'ונס וחוגת הגורל

אינדיאנה ג'ונס וחוגת הגורל (באנגלית: Indiana Jones and the Dial of Destiny) הוא סרט הרפתקאות אמריקאי משנת 2023 שביים ג'יימס מנגולד, שגם כתב את התסריט יחד עם ג'יז וג'ון-הנרי בטרוורת'. זהו הסרט החמישי והאחרון בזיכיון "אינדיאנה ג'ונס", ומככב בו האריסון פורד שחוזר לגלם את הדמות הראשית לצד פיבי וולר-ברידג', מאדס מיקלסן, תומאס קרצ'מן, בויד הולברוק, שונט רנה וילסון וכריסטיאן פטרסון. עלילת הסרט מתרחשת בשנת 1969 ועוקבת אחרי אינדיאנה ג'ונס ובת הסנדקאות שלו, הלנה, שמנסים למצוא את מנגנון אנטיקיתרה לפני יורגן וולר, מדען נאצי בשירות נאס"א שרוצה להשתמש במנגנון כדי לשנות את תוצאות מלחמת העולם השנייה.

ג'ורג' לוקאס החל לחקור קווי עלילה פוטנציאליים בשנת 2008, אם כי הפרויקט נתקע במשך שנים. הוא העביר את הפרויקט למפיקה קתלין קנדי בשנת 2012, כשהפכה לנשיאת לוקאספילם. ההתקדמות בהפקת הסרט החמישי נותרה רדומה בזמן שהחברה עבדה על סרטים חדשים בסדרת מלחמת הכוכבים. בסופו של דבר דייוויד קפ נשכר לכתוב את הסרט החמישי בשנת 2016, עם תאריך יציאה לקראת 2019, אם כי זה התעכב מספר פעמים בשל צורך בשכתוב התסריטים. ג'ונתן קסדן נשכר להחליף את קפ בשנת 2018, וקפ עבד על התסריט שוב בשנת 2019, אך עזב בסופו של דבר את הפרויקט. סטיבן שפילברג, הבמאי המקורי של ארבעת הסרטים הראשונים, אמור היה לביים את הסרט במקור, אך עזב בשנת 2020 כדי לשמש כמפיק במקום זאת, כשמנגולד תפס את מקומו כבמאי. הצילומים החלו בבריטניה ביוני 2021 והסרט יצא לאקרנים ב-30 ביוני 2023.

== שחקנים ודמויות ==
{| class="wikitable"
|-
!שם השחקן !! שם הדמות !! אודות הדמות
|-
| האריסון פורד || || ארכאולוג והרפתקן אמריקאי, הנשוי למריון רוונווד.
|-
| || הלנה שו || בתו של בזיל שו, בת הסנדקות של ג'ונס. סוחרת בעתיקות גנובות.<ref name="EmpireExclusiveM&H"></ref>
|-
| ג'ון ריס-דייוויס || סלאח || חברו המצרי הוותיק של ג'ונס שסייע במציאת ארון הברית ב-1936 והגביע הקדוש ב-1938. מאז היגר סלאח עם כל משפחתו לניו יורק, שם הוא עובד כנהג מונית.
|-
| מאדס מיקלסן || יורגן וולר || אסטרופיזיקאי נאצי לשעבר במלחמת העולם השנייה, אשר החליף את זהותו לפרופ' שמידט ועובד בנאס"א.
|-
| || מייסון || סוכנת ממשלתית.<ref name=FirstLook></ref>
|-
| טובי ג'ונס || בזיל שו || ארכאולוג עמיתו ובן בריתו של ג'ונס מימי מלחמת העולם השנייה ואביה של הלנה, שהיה אובססיבי לגבי חוגת הגורל.<ref name=FirstLook/>
|-
| בויד הולברוק || קלאבר || יד ימינו המרושע של וולר בשנת 1969.
|}

בנוסף לוהקו לסרט תומאס קרצ'מן, כריסטיאן פטרסון ואנטוניו בנדרס.<ref name="WallerBridge"/><ref name="Mikkelsen"></ref><ref name="Kretschmann"/><ref name="HolbrookWilson"/>

==תקציר עלילה==
לקראת סוף מלחמת העולם השנייה, אינדיאנה ג'ונס ועמיתו מאוקספורד הארכאולוג באזיל שו, נתפסים על ידי הנאצים בזמן שהם מנסים להשיג את הרומח הקדוש שבאמצעותו נדקר ישו. השניים נמלטים מרכבת מלאה עתיקות שנבזזו, לאחר שהבינו כי הרומח מזויף, אולם לוקחים בכל זאת מידיו של יורגן וולר מחצית מהחוגה של ארכימדס (אשר מוצגת בסרט כמנגנון אנטיקיתרה), שנטען כי היא מסוגלת לאתר סדקים בזמן.

שנים אחר כך, בשנת 1969, ג'ונס חי בנפרד מאשתו מריון רייבנווד לאחר שבנם נהרג במהלך מלחמת וייטנאם, ונדחק לפרוש לגמלאות מתפקידו כמרצה בקולג'. ביום עבודתו האחרון, הוא נתקל בהלנה שו, בתו של בזיל שהיא גם בת סנדקותו, המציגה את עצמה כדוקטורנטית לארכאולוגיה, המעוניינת למצוא את החוגה. הוא לוקח אותה למחסן העתיקות ומראה לה את החוגה, אך השניים מותקפים על על שליחיו של פרופ' שמידט (זהותו הבדויה החדשה של וולר), אסטרופיזיקאי של נאס"א, בסיוע סוכני CIA.

ג'ונס והלנה נמלטים כל אחד בנפרד, וג'ונס פונה לעזרה לסלאח, חברו הוותיק. הוא יוצא למרדף אחרי הלנה, המתגלה כסוחרת עתיקות גנובות, ומגיע אליה בטנג'יר, בעיצומה של מכירה פומבית של החוגה, אליה מגיעים גם וולר וסוכניו אשר לוקחים את החוגה.
הם רודפים אחריהם, תוך הימלטות מארוסה של הלנה, יחד עם טדי (נער אותו אימצה הלנה). הם מצליחים להימלט מהארוס, אולם וולר מחולץ על ידי הסוכנת מייסון, שקיבלה הוראה להחזיר אותו לארצות הברית. הוא מסרב, ויחד עם אנשיו הורג את סוכני ה-CIA וחוטף את המטוס על מנת להמשיך ולחפש את חלקי החוגה, אותם מחפשים גם ג'ונס והלנה. לצורך כך, הם טסים ליוון ונעזרים ברנלדו, חברו של ג'ונס, על מנת לצלול בים האגאי ולמצוא את לוח ההוראות למחצית השנייה של החוגה הנח בין שברי הספינה הטבועה בה נמצאה מחצית החוגה הראשונה. וולר מגיע לסירה, הורג את צוותה, ומאלץ את הלנה לפענח את הקוד שעל הלוח. ג'ונס, הלנה וטדי מצליחים להימלט ולגלות הוראות נוספות אודות מיקום החוגה, כשוולר דולק אחריהם.

השלישייה מגיעה לסיציליה בחיפוש אחר קברו של ארכימדס, וטדי נחטף על ידי וולר ואנשיו. ג'ונס והלנה מחליטים להמשיך ומוצאים את הקבר. ברגע זה לוכד אותם וולר, אשר מרכיב מחדש את החוגה בשלמותה וחושף את תוכניתו לחזור בזמן לשנת 1939 כדי להביא לניצחון הנאצים במלחמה. הלנה וטדי נמלטים בעוד שג'ונס נורה ונלקח על ידי הנאצים למטוסם, אליו מתגנבת גם הלנה.
המטוס מכוון לעבר נ.צ. של סדק בזמן שמראה החוגה, וטדי מטיס בעקבותיו מטוס קל. שני המטוסים עוברים דרך הסדק, אבל מגלים כי החישוב של וולר היה מוטעה עקב נדידת יבשות והם נמצאים בזמן המלחמה הפונית השנייה, במהלך המצור הרומי על סירקוסאי בשנת 212 לפני הספירה.

המטוס הנאצי מופל, ו-וולר וחבורתו נהרגים בהתרסקות המטוס, בעוד ג'ונס והלנה מצליחים לצנוח ממנו. למקום מגיע ארכימדס עצמו, שבא לחקור את המתרחש. ג'ונס פצוע ומדמם, המום מכך שהוא רואה את ההיסטוריה לנגד עיניו, ומבקש מהלנה שתניח לו להישאר שם ולהפוך לחלק מההיסטוריה העתיקה. הלנה מסרבת, ומעלפת אותו כדי להחזירו הביתה.
ג'ונס מתעורר חבוש בדירתו, ומוצא בה את הלנה, ובהמשך גם את מריון ויתר חבריו.

== הפקה ==
=== פיתוח ===
הצגתו של מאט ויליאמס (שיאה לה באף) בסרט "ממלכת גולגולת הבדולח" הובילה גל של שמועות על כך שלה באף יככב בזיכיון כיורשו של ג'ונס.<ref></ref> על פי IGN, הבמאי סטיבן שפילברג "הצביע על כך שלה באף צריך ליצור סרטי רובוטריקים מרובים לפני שהוא יוכל לעבור ולקבל על עצמו את הכובע של אינדיאנה ג'ונס."<ref></ref> השחקן עצמו אמר, "האם אני בעניין? מי לא יהיה? אני לא חושב שזו המציאות. זו שמועה כיפית."<ref></ref> פורד אמר שהוא יחזור לסרט חמישי אם לא ייקח עוד עשרים שנה לפתחו,<ref></ref> בעוד ששפילברג הגיב שזה יקרה "רק אם אתם [הקהל] רוצה עוד".<ref></ref> כשנשאל לגבי העברת הכובע ללה באף בסרט הבא, אמר פורד, "על מה אתם מדברים? זה שלי. אשמח לעשות עוד סרט של אינדיאנה ג'ונס. ג'ורג' לוקאס עובד עכשיו על רעיון. שיאה יכול להשיג כובע משלו. הרווחתי את הכובע הזה."<ref></ref>

בפסטיבל קאן 2008 העלה לוקאס הצעה נוספת לסרט חמישי, שיחשוף רעיון "להפוך את שיאה לה באף לדמות הראשית בפעם הבאה ולגרום להאריסון פורד לחזור כמו ששון קונרי עשה בסרט האחרון." בזמן צילומי מסע הצלב האחרון, קונרי עדיין היה רק בן 58. לוקאס גם אמר שהגיל לא צריך להיות גורם, מכיוון ש״פורד היה בן 65 ועשה הכל בסרט הזה. הכימיה הישנה שם, וזה לא כאילו הוא זקן. הוא זריז להפליא; הוא נראה אפילו יותר טוב ממה שהוא נראה לפני 20 שנה, אם אתה שואל אותי."<ref></ref> שפילברג שלל מאוחר יותר את הרעיון של שימוש בטכנולוגיית הצערה של פורד לסרט חמישי: "האריסון צריך להיות הגיל שבו אנו עושים את הסרט. הוא יצטרך לשחק בגיל הזה, ואנחנו נכתוב את זה לתסריט."<ref></ref>

עם שחרור הסרט "גולגולת הבדולח", לוקאס אמר שהוא עדיין לא חשב על מקגאפין לסרט חמישי.<ref></ref> לוקאס תמיד נהג להעלות את הסיפורים לסרטים הקודמים.<ref></ref> בהסבר על התהליך לכל סרט אמר פורד, "אנו מגיעים להסכם בסיסי כלשהו ואז ג'ורג' נעלם לזמן רב ועובד על זה. ואז סטיבן ואני מקבלים את זה בצורה כלשהי, בצורה עוברית כלשהי. ואז אם אנחנו אוהבים את זה אנחנו מתחילים לעבוד עם ג'ורג' על זה ובשלב מסוים בקו הזה זה מוכן ואנחנו עושים את זה."<ref></ref>

באוגוסט 2008 חקר לוקאס קווי עלילה פוטנציאליים והצהיר שפילברג פתוח לרעיון הסרט החמישי.<ref></ref> הוא גם שינה את דעתו לגבי המשך הסדרה עם ספין-אוף התבדח ש"אינדיאנה ג'ונס הוא אינדיאנה ג'ונס. האריסון פורד הוא אינדיאנה ג'ונס. אם זה היה מאט ויליאמס זה היה מאט ויליאמס והחיפוש אחר אלביס או משהו כזה."<ref></ref> חודשיים לאחר מכן הצהיר פורד כי לא יחזור אם הסרט החמישי יהיה סרט אנימציה כמו "מלחמת הכוכבים: מלחמת המשובטים", כי "הייתי שונא לראות אותו מופחת בשום צורה מהסרטים שעשינו ומהדרך שעשינו." הוא גם כינה את הקונספט של לוקאס לסרט החמישי "מטורף אבל נהדר".<ref></ref> כשדיבר על הסרט הקודם ועל עתיד הזיכיון, אמר לוקאס "עדיין יש לנו בעיות לגבי הכיוון שאנחנו רוצים לקחת. אני בעתיד; סטיבן בעבר. הוא מנסה לגרור אותו חזרה למצב שהם היו, אני מנסה לדחוף אותו למקום אחר לגמרי. אז עדיין יש לנו סוג של מתח."<ref></ref>

כשנשאל כיצד נשואיו למריון רוונווד ולידת הבן ישפיע על הדמות בסרט חמישי, פורד השיב רק: "הוא ראה משהו. זכור שאלו הם העדים היחידים למה שהוא ראה. זה די מעניין."<ref></ref> מאוחר יותר אמר פורד, "אני חושב שזה יהיה מעניין לקדם את הבנת הדמות, שכן תמיד הייתה לנו השאיפה הזו לאורך כל הסדרה. אני חושב שזה יהיה מעניין להעמיק את היחסים בינו לבנו ולשחק על הקשר ההוא... זה מלא הזדמנויות. הסדרה מלאה בהזדמנויות".<ref></ref> קרן אלן, שגילמה את מריון, הביעה עניין לשוב ולגלם את הדמות וקבעה "אנחנו נשואים עכשיו, כך שיהיה קשה, אני חושבת, להתקדם בלעדיה".<ref></ref>

האפשרות של הפקת "אינדיאנה ג'ונס 5" המשיכה להיות נידונה במהלך 2009 ו-2010. דיווחים העלו השערה ביוני 2009 כי הפרק הבא יצולם בשנת 2011 עם עלילה הכוללת את משולש ברמודה,<ref></ref> אם כי שמועות אלה תוארו מאוחר יותר כ"שקר מוחלט" על ידי המפיק פרנק מרשל.<ref></ref> ביוני 2009 לה באף אישר כי "סטיבן [ספילברג] פשוט אמר שהוא פיצח את הסיפור עליו [הסרט החמישי], אני חושב שהם מכינים את זה."<ref></ref> בנובמבר 2010 פורד אמר שהוא וספילברג מחכים שלוקאס יציג בפניהם רעיון.<ref></ref> אלן נשאלה לגבי מעמדו של הסרט החמישי במרץ 2011. "מה שאני יודעת זה שיש סיפור שהם אוהבים", אמרה אלן, "שהוא צעד ענק קדימה. שמעתי זאת לפני כחצי שנה, שיש להם סיפור שהם אוהבים והם עובדים עליו."<ref></ref> ביולי 2012 מרשל ציין כי סביר להניח כי הסרט לא יוכרז בעתיד הקרוב באומרו: "אני לא יודע אם זה בהחלט לא קורה, אבל הוא לא זז... זה לא יזוז עד שיהיה תסריט לפרויקט. אין כותב ל'אינדי'."<ref></ref>

באוקטובר 2012, חברת וולט דיסני רכשה את לוקאספילם, ובכך העניקה זכויות בעלות של דיסני לקניין הרוחני של אינדיאנה ג'ונס.<ref></ref><ref></ref> עם זאת, Paramount Pictures המשיכה להחזיק בזכויות הפצה לסדרת הסרטים.<ref name="Eric Eisenberg"></ref><ref></ref> ב-6 בדצמבר 2013 רכשה דיסני את יתר זכויות ההפצה והשיווק לסרטי העתיד של אינדיאנה ג'ונס, ואילו פרמאונט תמשיך להפיץ את ארבעת הסרטים הראשונים עבור דיסני ותקבל תגמול מכל סרט נוסף.<ref name="VarDisney"></ref><ref name="LATDisney"></ref><ref name="THRDisney"></ref> אף על פי שלא הוכרז על תשלום סרט חדש עם העסקה, הביע מנכ"ל דיסני בוב אייגר, עניין לייצר רווחים מהזיכיון בכל חטיבות החברות השונות של דיסני.<ref></ref> יו"ר האולפנים אלן הורן אמר כי סרט חמישי בסדרת אינדיאנה ג'ונס לא יהיה מוכן לפחות במשך שנתיים-שלוש.<ref></ref> לוקאס העביר את אינדיאנה ג'ונס 5 לנשיאת לוקאספילם החדשה קתלין קנדי, שהפיקה את הסרטים הקודמים בסדרה.<ref></ref><ref></ref>

בתחילת 2014 דווח כי דיסני רצו לאתחל את הזיכיון עם שחקן צעיר יותר בתפקיד אינדיאנה ג'ונס,<ref></ref> אם כי השמועה הוזמה.<ref></ref><ref></ref> לוקאספילם תכננו להתמקד בזיכיון מלחמת הכוכבים לפני עבודה על סרט חמישי של אינדיאנה ג'ונס.<ref></ref><ref></ref>

בתחילת 2015 היו דיווחים כי כריס פראט יככב כאינדיאנה ג'ונס הצעיר באתחול של הזיכיון,<ref></ref><ref></ref> אם כי הדבר נדחה.<ref></ref><ref></ref> מרשל וספילברג שללו את האפשרות ללהק מחדש את הדמות.<ref></ref><ref></ref> במאי 2015 אישרה קנדי שסרט נוסף של אינדיאנה ג'ונס "יופק יום אחד בתוך החברה הזו. מתי זה יקרה, אני לא ממש בטוחה. עדיין לא התחלנו לעבוד על תסריט, אבל אנחנו מדברים על זה."<ref></ref> קנדי, שפילברג ופורד דנו ברעיונות משותפים עד סוף שנת 2015.<ref></ref>

=== קדם הפקה ===
ב-15 במרץ 2016 הודיעה דיסני כי הסרט החמישי עתיד לצאת לאקרנים ב-19 ביולי 2019, כשפורד יחזור לגלם את הדמות. שפילברג נועד לביים את הסרט, כשקנדי ומרשל הם המפיקים.<ref></ref><ref></ref><ref></ref> העבודה על התסריט החלה כעבור כמה חודשים,<ref></ref><ref></ref> עם דייוויד קפ כתסריטאי.<ref></ref> את הסיפור הגו קפ וספילברג. קפ כתב בעבר כמה סרטי ספילברג אחרים, כולל הסרט "ממלכת גולגולת הבדולח".<ref name="Collider2016"/> ספילברג אמר שהוא "סופר נרגש" מהסרט החמישי ולא "יהרוג את הריסון [פורד] בסיומו."<ref></ref>

בתחילה דווח כי לוקאס כבר לא היה מעורב בפרויקט,<ref name="Deadline Fifth Film" /> אם כי מאוחר יותר אמר שפילברג שלוקאס ישמש כמפיק בכיר: "כמובן שלעולם לא אעשה סרט של אינדיאנה ג'ונס בלי ג'ורג' לוקאס. זה יהיה מטורף."<ref></ref> בהמשך השנה אמר קפ כי אין לו קשר עם לוקאס, שלא היה מעורב בפרויקט ככל הידוע לו.<ref></ref> מאוחר יותר אישר מרשל את היעדרותו של לוקאס: "אני אוהב להיות עם ג'ורג' ולקבל את התשובות שלו, אבל החיים משתנים ואנחנו ממשיכים הלאה. הוא המשיך הלאה."<ref></ref>

קפ קיווה שההפקה תחל באוקטובר 2017.<ref name="Collider2016"></ref> עם זאת, באפריל 2017, תאריך יציאתו של הסרט נדחה שוב לשנת 2020, מכיוון ששפילברג היה עסוק בעבודה על "שחקן מספר אחת" ו"העיתון".<ref></ref> בספטמבר 2017 אמר קפ "יש לנו תסריט שאנחנו מרוצים ממנו". קפ אישר גם כי דמותו של לה באף, מאט ויליאמס, לא תופיע בסרט.<ref></ref> שישה חודשים לאחר מכן הודיע שפילברג כי אינדיאנה ג'ונס 5 יהיה סרטו הבא, כאשר ההפקה תחל בבריטניה באפריל 2019.<ref></ref> עם זאת, הצילומים נדחו מאחר שהתסריט הסופי טרם אושר. ג'ונתן קסדן נשכר להחליף את קפ באמצע 2018,<ref></ref><ref></ref> ותאריך שחרור חדש נקבע לשנת 2021.<ref></ref>

במאי 2019 דווח כי קסדן כתב את התסריט שלו מאפס, אך הוחלף על ידי דן פוגלמן.<ref></ref> חודשיים לאחר מכן הזכיר פורד כי הסרט "אמור להתחיל להצטלם מתישהו בשנה הבאה".<ref></ref><ref></ref><ref name="Adler"/>

ב-26 בפברואר 2020 דווח כי שפילברג בחר לפרוש מתפקידו כבמאי, מכיוון שהוא רוצה "להעביר את השוט של אינדי לדור חדש כדי להביא את נקודת המבט שלהם לסיפור". שפילברג יישאר מעורב בסרט כמפיק בפועל, כשג'יימס מנגולד ייכנס לנעלי הבמאי.<ref name="SpielbergNotDirector"></ref> מנגולד אושר כבמאי במאי 2020, כשהחל לעבוד על תסריט חדש.<ref></ref><ref></ref> קפ עזב את הפרויקט לאחר ששפילברג פרש מתפקידו<ref name="Adler"></ref> ואמר כי "זה נראה כמו הזמן הנכון לתת לג'ים לקבל על עצמו את הכיוון שלו ולכתוב את זה."<ref></ref> מנגולד כתב את התסריט החדש עם ג'יז וג'ון הנרי בטרוורת', שעבדו איתו בעבר על פורד נגד פרארי.<ref></ref> לפני עזיבתו של שפילברג, אמר פורד כי הצילומים יכולים להתחיל כבר באפריל 2020,<ref></ref> אם כי תאריך השחרור נדחה לאחר מכן בשנה נוספת.<ref></ref> קנדי אמרה בסוף 2020 כי אינדיאנה ג'ונס 5 יהיה הסרט האחרון של פורד בזיכיון.<ref></ref><ref></ref>

=== ליהוק ===
באפריל 2021 לוהקו פיבי וולר-ברידג', מאדס מיקלסן ותומאס קרצ'מן לתפקידים שלא פורסמו.<ref name="WallerBridge"></ref><ref name="Mikkelsen"/><ref name="Kretschmann"></ref> בויד הולברוק ושונט רנה וילסון לוהקו לאחר מכן.<ref name="HolbrookWilson"></ref> ג'ון רייס-דייוויס הביע עניין לחזור לגלם את תפקידו כחברו של אינדיאנה, סאלח,<ref></ref><ref></ref> ואמר כי הקהל יעריך מאוד אם שתי הדמויות יתאחדו שוב.<ref></ref>

=== צילומים ===
הצילומים החלו בבריטניה ב-4 ביוני 2021.<ref name="Lund"></ref> מוקדי הצילום כוללים את אולפני פינווד<ref></ref> וטירת במבורגה.<ref></ref> סצנות צולמו גם ברכבת מורס צפון יורקשייר ליד גרוסמונט, שם צולמו קטעי פעולה עם כפיל הפעלולים של פורד ונראו העתקים של כלי רכב צבאיים נאציים מתקופת מלחמת העולם השנייה.<ref></ref><ref></ref> פורד עצמו נצפה במקום בגרוסמונט ב-7 ביוני 2021.<ref></ref><ref></ref> פדון פפמיצ'אל משמש כצלם וזהו סרטו השישי עם מנגולד.<ref></ref>

== פסקול ==
ביוני 2016 אישר שפילברג כי ג'ון ויליאמס יחזור להלחין את המוזיקה לסרט.<ref></ref>

== הפצה ==
הסרט היה אמור לצאת לאקרנים ב-29 ביולי 2022 בהפצת סרטי אולפני וולט דיסני.<ref name="McClintock"></ref> תחילה נקבע תאריך היציאה ליום 19 ביולי 2019,<ref name="Deadline Fifth Film"></ref><ref></ref> אך נדחה ל-10 ביולי 2020 לטובת הגרסה המחודשת של מלך האריות,<ref name="Lang"></ref><ref name="Release2020Delayed"></ref> ולאחר מכן, ל-9 ביולי 2021.<ref name="Shifts"></ref> יציאת הסרט התעכבה עוד יותר ל-29 ביוני 2023 בשל השפעת מגפת הקורונה על תעשיית הקולנוע שאילצה עצירת כלל ההפקות.

==פרסים ומועמדויות==
{| class="wikitable sortable"
!פרס
!קטגוריה
!מועמד(ים)
!תוצאה
|-
! rowspan="9" |פרס סאטורן<ref></ref>
|סרט הפנטזיה הטוב ביותר
|
|
|-
|בימוי הסרט הטוב ביותר
|ג'יימס מנגולד
|
|-
|השחקן הטוב ביותר בסרט
|האריסון פורד
|
|-
|שחקן המשנה הטוב ביותר בסרט
|מאדס מיקלסן
|
|-
|שחקנית המשנה הטובה ביותר בסרט
|פיבי וולר-ברידג'
|
|-
|עריכת הסרט הטוב ביותר
|אנדרו בקלנד, מייקל מקוסקר ודירק וסטרוולט
|
|-
|המוזיקה הטובה ביותר בסרט
|ג'ון ויליאמס
|
|-
|עיצוב תלבושות הסרט הטוב ביותר
|ג'ואנה ג'ונסטון
|
|-
|האפקטים המיוחדים/ויזואליים הטובים ביותר בסרט
|אנדרו ווייטהרסט, קתי סיגל, רוברט וויבר ואליסטר וויליאמס
|
|-
!פרס גילדת שחקני המסך<ref></ref>
|הביצוע הטוב ביותר של אנסמבל פעלולים בסרט קולנוע
|
|
|-
! rowspan="2" |פרס פטל הזהב
|הרימייק, החיקוי או סרט ההמשך הגרוע ביותר
|
|
|-
|התסריט הגרוע ביותר
|
|
|-
!פרס אוסקר<ref></ref>
|המוזיקה המקורית הטובה ביותר
|ג'ון ויליאמס
|
|}

== קישורים חיצוניים ==

* 

== הערות שוליים ==

קטגוריה:סרטים על חינוך והוראה
קטגוריה:סרטים באנגלית
קטגוריה:סרטי המשך אמריקאיים
קטגוריה:סרטים אמריקאיים
קטגוריה:סרטי 2023
קטגוריה:סרטי הרפתקאות אמריקאיים
קטגוריה:דיסני: סרטים
קטגוריה:סרטי אינדיאנה ג'ונס